**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL NEGYVENAMŲJŲ PATALPŲ SUTEIKIMO PANAUDOS TEISE**

2024 m. lapkričio 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 6 ir 7 punktais bei 4 dalimi, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2024 m. vasario 8 d. sprendimu Nr. T1-31 „Dėl Plungės rajono savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 29.3, 31.6, 31.7 ir 32.2 papunkčiais ir atsižvelgdama į Žemaičių dailės muziejaus 2024 m. lapkričio 8 d. raštą Nr. 1-159 „Dėl leidimo sudaryti negyvenamosios patalpos panaudos sutartį“, Plungės rajono savivaldybės taryba n u s p r e n d ž i a:

1. Perduoti Plungės rajono pramonininkų sąjungai (teisinė forma – asociacija, kodas 293295970) panaudos teise 10 metų laikotarpiui laikinai neatlygintinai valdyti ir naudotis Plungės rajono savivaldybei nuosavybės teise priklausančio ir Žemaičių dailės muziejaus patikėjimo teise valdomo pastato – Bibliotekos (Advokatų namo), esančio Laisvės al. 17, Plungės m. (registro įrašo Nr. 44/254015, unikalus Nr. 6891-0000-3019, pastatas pažymėtas plane 2C1/m, bendras pastato plotas – 126,42 kv. m), patalpas, pažymėtas indeksais: 1-6 (54,43 kv. m) ir ½ bendro naudojimo patalpų: 1-1 (2,56 kv. m), 1-2 (5,00 kv. m), 1-5 (2,33 kv. m), visas plotas – 64,32 kv. m. Perduodamų patalpų įsigijimo vertė – 2 738,66 Eur, tikroji vertė 2024 m. spalio 31 d. – 8 903,50 Eur, tikrosios vertės rezervas – 6 164,84 Eur, finansavimo šaltinis – Savivaldybės biudžeto lėšos, panaudos teise, jos įstatuose numatytai veiklai vykdyti, tenkinti gyvenamosios vietovės bendruomenės viešuosius poreikius ir teikti pagalbą, sietiną su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimu.

2. Įgalioti Žemaičių dailės muziejaus direktorių pasirašyti sprendimo 1 punkte nurodyto turto panaudos sutartį ir perdavimo–priėmimo aktą su Plungės rajono pramonininkų sąjunga.

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Turto skyriaus vedėja Živilė Bieliauskienė

Teisės, personalo ir civilinės metrikacijos skyriaus patarėja Donata Norvaišienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Turto skyriaus vedėjo pavaduotoja Inga Daublienė

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL NEGYVENAMŲJŲ PATALPŲ SUTEIKIMO PANAUDOS TEISE“**

2024 m. lapkričio 8 d.

Plungė

**1. Parengto teisės akto projekto tikslai.** Perduoti Plungės rajono pramonininkų sąjungai (teisinė forma – asociacija, kodas 293295970) panaudos teise 10 metų laikotarpiui laikinai neatlygintinai valdyti ir naudotis Plungės rajono savivaldybei nuosavybės teise priklausančio ir Žemaičių dailės muziejaus patikėjimo teise valdomo pastato – Bibliotekos (Advokatų namo), esančio Laisvės al. 17, Plungės m. (registro įrašo Nr. 44/254015, unikalus Nr. 6891-0000-3019, pastatas pažymėtas plane 2C1/m, bendras pastato plotas – 126,42 kv. m), patalpas, pažymėtas indeksais: 1-6 (54,43 kv. m) ir ½ bendro naudojimo patalpų: 1-1 (2,56 kv. m), 1-2 (5,00 kv. m), 1-5 (2,33 kv. m), visas plotas – 64,32 kv. m. Perduodamų patalpų įsigijimo vertė – 2 738,66 Eur, tikroji vertė 2024 m. spalio 31 d. – 8 903,50 Eur, tikrosios vertės rezervas – 6 164,84 Eur, finansavimo šaltinis – Savivaldybės biudžeto lėšos, panaudos teise, jos įstatuose numatytai veiklai vykdyti, tenkinti gyvenamosios vietovės bendruomenės viešuosius poreikius ir teikti pagalbą, sietiną su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimu.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Žemaičių dailės muziejus 2024 m. lapkričio 8 d. kreipėsi į Savivaldybės administraciją su prašymu leisti suteikti panaudai patalpas, esančias Laisvės al. 17, Plungės m., Plungės rajono pramoninkų sąjungai kultūrinei – švietėjiškai veiklai vykdyti. Suteikus naujas patalpas bus nutraukta 2017 m. balandžio 28 d. Savivaldybės turto, panaudos pagrindais perduodamo Plungės rajono pramonininkų sąjungai sutartis Nr. BT-02-705 dėl patalpų, esančių Vytauto g. 7-14, Plungės m.

**3. Kodėl būtina priimti sprendimą, kokių pozityvių rezultatų laukiama.** Vadovaujantis Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo 31 punktu dėl panaudos suteikimo asociacijai (įvertinus poveikį konkurencijai ir atitiktį valstybės pagalbos reikalavimams) sprendimą priima Savivaldybės taryba.

**4. Lėšų poreikis ir finansavimo šaltiniai.** Sprendimo projektui įgyvendinti lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Projekto lyginamojo varianto nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Žemaičių dailės muziejaus prašymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Žemaičių dailės muziejui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vedėjo pavaduotoja Inga Daublienė