**Projekto lyginamasis variantas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO SAVIVALDYBĖS DALYVAVIMUI PAREIŠKĖJO TEISE PROJEKTE „VISOS DIENOS MOKYKLOS PASLAUGŲ PRIEINAMUMO DIDINIMAS“**

2024 m. rugsėjo 26 d. Nr. T1-230

Plungė

Vadovaudamasi Lietuvos Respublikos vietos savivaldos įstatymo 6 straipsnio 6 ir 8 punktais bei 15 straipsnio 4 dalimi, 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ projektų finansavimo sąlygų aprašu Nr. 5, patvirtintu Lietuvos Respublikos švietimo, mokslo ir sporto ministro 2023 m. kovo 1 d. įsakymu Nr. V-241 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ aprašo patvirtinimo“, Plungės rajono savivaldybės taryba n u s p r e n d ž i a:

1.Pritarti Savivaldybės dalyvavimui Švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ projekte „Visos dienos mokyklos paslaugų prieinamumo didinimas **Plungės rajone**“ (toliau – Projektas) pareiškėjo teise.

2. Skirti Projektui įgyvendinti iš Savivaldybės biudžeto lėšų ne mažiau kaip 5,2 proc. Projekto biudžeto dalies visų tinkamų finansuoti Projekto išlaidų.

3.Įgalioti Plungės rajono savivaldybės administracijos direktorių, o jam nesant, Plungės rajono savivaldybės administracijos direktoriaus pavaduotoją, pasirašyti visus Projektui įgyvendinti reikalingus dokumentus.

Savivaldybės meras Audrius Klišonis