**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL BIUDŽETINĖS ĮSTAIGOS PLUNGĖS SPORTO IR REKREACIJOS CENTRO NUOSTATŲ PATVIRTINIMO**

2024 m. lapkričio 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 3 dalies 1 punktu, Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, Plungės rajono savivaldybės taryba nusprendžia:

1. Patvirtinti Biudžetinės įstaigosPlungės sporto ir rekreacijos centro nuostatus (toliau – Nuostatai) (pridedama).

2. Įgalioti Plungės sporto ir rekreacijos centro direktorių arba jam nesant – direktoriaus pavaduotoją ugdymui, įregistruoti Nuostatus teisės aktų nustatyta tvarka ir atlikti kitus su šiuo pavedimu susijusius veiksmus.

3. Pripažinti netekusiu galios Plungės rajono savivaldybės tarybos 2021 m. spalio 28 d. sprendimą Nr. T1-260 „Dėl Biudžetinės įstaigos Plungės sporto ir rekreacijos centro nuostatų patvirtinimo“ nuo naujų įstaigos Nuostatų įregistravimo Juridinių asmenų registre dienos.

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės vicemeras Žydrūnas Purauskis

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus patarėja Donata Norvaišienė

Švietimo ir sporto skyriaus vedėjas Gintautas Rimeikis

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Švietimo ir sporto skyriaus vyr. specialistė Julija Čiuželienė

PATVIRTINTA

Plungės rajono savivaldybės

tarybos 2024 m. lapkričio 28 d.

sprendimu Nr. T1-

**BIUDŽETINĖS ĮSTAIGOS PLUNGĖS SPORTO IR REKREACIJOS CENTRO NUOSTATAI**

**I SKYRIUS**

**BENDROSIOS NUOSTATOS**

1. Biudžetinės įstaigos Plungės sporto ir rekreacijos centro nuostatai (toliau – Nuostatai) reglamentuoja Plungės sporto ir rekreacijos centro (toliau – Centras) teisinę formą, priklausomybę, savininką, savininko teises ir pareigas įgyvendinančią instituciją, buveinę, veiklos teisinį pagrindą, rūšis, tikslą, uždavinius, funkcijas, teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, lėšų šaltinius, jų naudojimo tvarką, finansinės veiklos kontrolę, veiklos priežiūrą, reorganizavimo, likvidavimo ar pertvarkymo tvarką.

2. Centras yra Savivaldybės biudžetinė įstaiga, organizuojanti ir vykdanti vaikų, jaunimo ir suaugusiųjų sportinę veiklą, sudaranti sąlygas saviraiškai per sportą, koordinuojanti kūno kultūros ir sporto veiklą Plungės rajone, vykdanti įstaigai pavestų sporto bazių ir infrastruktūros priežiūrą.

3. Oficialus įstaigos pavadinimas – Plungės sporto ir rekreacijos centras, juridinio asmens kodas 302776863. Trumpasis pavadinimas – Plungės SRC.

4. Centras įsteigtas 2012 m. gegužės 7 d.

5. Centro teisinė forma – biudžetinė įstaiga.

6. Priklausomybė – Savivaldybės įstaiga.

7. Savininkas – Plungės rajono savivaldybė, kodas 111104268.

8. Centro savininko teises ir pareigas įgyvendina Savivaldybės meras, išskyrus tas įstaigos savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi savivaldybės merui), ir kitas teises numatytas teisės aktuose.

8.1. Savivaldybės taryba:

8.1.1. tvirtina Centro nuostatus;

8.1.2. priima sprendimą dėl Centro reorganizavimo, struktūros pertvarkos ir likvidavimo;

8.1.3. priima sprendimą dėl biudžetinės įstaigos filialo steigimo ir jo veiklos nutraukimo;

8.1.4. tvirtina Centre kultivuojamas sporto šakas;

8.1.5. tvirtina Centro teikiamų paslaugų įkainius;

8.1.6. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;

8.1.7. sprendžia kitus įstatymuose ir Centro nuostatuose jos kompetencijai priskirtus klausimus.

8.2. Savivaldybės meras:

8.2.1. priima į pareigas ir atleidžia iš jų ar nušalina nuo pareigų Centro vadovą ir įgyvendina kitas funkcijas, susijusias su Centro vadovo darbo santykiais, Lietuvos Respublikos darbo kodekso ir kitų teisės aktų nustatyta tvarka;

8.2.2. priima sprendimą dėl Centro buveinės pakeitimo;

8.2.3. sprendžia kitus įstatymuose ir Nuostatuose jos kompetencijai priskirtus klausimus.

9. Centro buveinės adresas: A. Vaišvilos g. 32, LT-90127 Plungė. Elektroninis paštas [plungesrc@gmail.com](mailto:plungesrc@gmail.com). Interneto svetainė [www.plungesrc.lt](http://www.plungesrc.lt).

10. Centro veiklos laikotarpis yra neterminuotas, finansiniai metai – kalendoriniai metai.

11. Centras yra paramos gavėjas.

12. Centrą sudaro du struktūriniai padaliniai:

12.1.Sportininkų ugdymo skyrius:

12.1.1. A. Vaišvilos g. 32, LT-90127 Plungė.

12.2. Sporto bazių priežiūros skyrius:

12.2.1. Mendeno g. 1C, LT- 90143 Plungė.

13. Įstaigos grupė – neformaliojo vaikų švietimo mokykla ir formalųjį švietimą papildančio ugdymo mokykla.

14. Įstaigos tipas – neformaliojo vaikų švietimo mokykla ir formalųjį švietimą papildančio ugdymo mokykla.

15. Mokymo kalba – lietuvių.

16. Mokymo proceso organizavimo formos:

16.1. kasdienis;

16.2. individualus;

16.3. grupinis;

16.4. nuotolinis.

17. Centre vykdomos neformaliojo vaikų švietimo ir formalųjį švietimą papildančio ugdymo programos, suderintos su Centro taryba ir patvirtintos direktoriaus įsakymu.

18. Centras yra viešasis juridinis asmuo, turintis antspaudą su Savivaldybės herbu ir pavadinimu, atsiskaitomąją ir kitas sąskaitas Lietuvos Respublikoje įregistruotuose bankuose, atributiką, savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, švietimo, mokslo ir sporto ministro įsakymais, Plungės rajono savivaldybės mero potvarkiais, Administracijos direktoriaus įsakymais, kitais teisės aktais ir šiais Nuostatais.

**II SKYRIUS**

**CENTRO VEIKLOS SRITYS IR RŪŠYS, TIKSLAS, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS**

19. Pagrindinis Centro tikslas – įgyvendinant valstybinę sporto plėtros strategiją, sudaryti Plungės rajono savivaldybės gyventojams geras sąlygas sportuoti, kūno kultūros ir sporto paslaugoms plėtoti, gabiausiems sportininkams siekti aukštų rezultatų.

20. Centro veiklos sritys:

20.1. pagrindinė veiklos sritis yra sportinis ugdymas ir kita sporto veikla.

20.2. papildomos veiklos sritys:

20.2.1. neformaliojošvietimoir formalųjį švietimą papildančio ugdymo programų vykdymas;

20.2.2. sporto, sveikatingumo ir turizmo plėtotė, renginių organizavimas ir vykdymas;

20.2.3. žmonių su negalia integracija į visuomenę per sportinę veiklą;

20.2.4. sporto bazių priežiūra ir eksploatavimas;

20.2.5. metodinės paramos teikimas mokymo įstaigoms, sporto organizacijoms, seniūnijoms.

21. Centro veiklos rūšys ir kodai:

21.1. Pagrindinės veiklos rūšys:

21.1.1. sportinė veikla, kodas 93.1;

21.1.2. sportinis ir rekreacinis švietimas, kodas 85.51;

21.1.3. sporto įrenginių eksploatavimas, kodas 93.1.1.

21.2. Kitos veiklos rūšys:

21.2.1. kita sportinė veikla, kodas 93.19;

21.2.2. kitas mokymas, kodas 85.5;

21.2.3. švietimui būdingų paslaugų veikla, kodas 85.60;

21.2.4. fizinės gerovės užtikrinimo veikla, kodas 96.04;

21.2.5. kita žmonių sveikatos priežiūros veikla, kodas 86.90;

21.2.6. kita poilsio ir pramogų organizavimo veikla, kodas 93.2;

21.2.7. vaikų poilsio stovyklų veikla, kodas 55.20.20;

21.2.8. sportinė veikla, pramogų ir poilsio organizavimo veikla, kodas 93.29;

21.2.9. kitas, niekur kitur nepriskirtas, švietimas, kodas 85.59;

21.2.10. nuosavo arba nuomojamo nekilnojamojo turto nuoma ir eksploatavimas, kodas 68.20;

21.2.11. kitur nepriskirtas keleivinis transportas, kodas 49.39;

21.2.12. posėdžių ir verslo renginių organizavimas, kodas 82.30;

21.2.13. sporto įrangos nuoma, kodas 77.21.40;

21.2.14. automobilių ir lengvųjų variklinių transporto priemonių nuoma ir išperkamoji nuoma, kodas 77.11;

21.2.15. kita mažmeninė prekyba ne parduotuvėse, kioskuose ar prekyvietėse, kodas 47.99;

21.2.16. kitų maitinimo paslaugų teikimas, kodas 56.29;

21.2.17. reklama, kodas 73.1;

21.2.18. kita leidyba, kodas 58.19;

21.2.19. kita, niekur kitur nepriskirta, informacinių paslaugų veikla, kodas 63.99;

21.2.20. poilsio ir sporto reikmenų nuoma ir išperkamoji nuoma, kodas 77.21;

21.2.21. kitų išankstinio užsakymo ir susijusių paslaugų veikla, kodas 79.90;

21.2.22. vaikų dienos priežiūros veikla, kodas 88.91;

21.2.23. kūrybinė, meninė ir pramogų organizavimo veikla, kodas 90.0.

22. Jeigu veiklai, numatytai Centro nuostatuose, reikalinga licencija, tokią licenciją jis privalo turėti.

23. Centro uždaviniai:

23.1. vykdyti kryptingą gabių sportininkų paiešką, užtikrinti jiems aukštos kokybės ugdymo procesą siekiant aukšto meistriškumo. Rengti sportininkus Centro, rajono, Lietuvos rinktinėms;

23.2. vykdyti sportinį vaikų užimtumą;

23.3. vykdyti sporto bazių ir rekreacinių zonų eksploatavimą, priežiūrą ir įveiklinimo organizavimą;

23.4. didinti Savivaldybės gyventojų fizinį aktyvumą, sudarant jiems sąlygas reguliariai mankštintis, stiprinti sveikatą;

23.5. organizuoti Savivaldybės, regiono, šalies lygmens ir tarptautinius sporto ir sveikatingumo renginius;

23.6. sudaryti sąlygas sportuoti gyventojams, turintiems specialiųjų poreikių.

24. Centro funkcijos:

24.1. rengia ir vykdo ugdomąjį treniruočių procesą, sporto varžybas, stovyklas ir sveikatą stiprinančius renginius;

24.2. kontroliuoja ir koordinuoja Centro trenerių ir kitų darbuotojų darbą, rūpinasi jų kvalifikacijos kėlimu, skatinimu;

24.3. organizuoja ir vydo viešuosius sporto sveikatingumo renginius;

24.4. bendradarbiauja su švietimo įstaigomis, seniūnijomis, nevyriausybinėmis organizacijomis ir kitomis organizacijomis;

24.5. viešai skelbia informaciją apie Centro veiklą teisės aktų nustatyta tvarka;

24.6. teisės aktų nustatyta tvarka organizuoja mokamas papildomas paslaugas (stovyklas ir kita);

24.7. disponuoja biudžeto lėšomis, skirtomis kūno kultūrai ir sportui plėtoti;

24.8. prižiūri ir eksploatuoja Centrui priskirtas sporto bazes;

24.9. atlieka kitas įstatymų ir kitų teisės aktų numatytas funkcijas.

25. Baigusiesiems neformaliojo švietimo ir/ar formalųjį švietimą papildančio ugdymo programas Centras išduoda Neformaliojo vaikų švietimo pažymėjimus.

**III SKYRIUS**

**CENTRO TEISĖS IR PAREIGOS**

26. Centras, įgyvendindamas jam pavestą tikslą ir uždavinius, atlikdamas jam paskirtas funkcijas, turi teisę:

26.1. Savivaldybės tarybos sprendimu keisti plėtojamų sporto šakų profilį;

26.2. pasirinkti ugdymo metodus ir ugdymosi veiklos būdus, užtikrinančius kokybišką ugdymą;

26.3. nustatyta tvarka gauti lėšų iš Savivaldybės, valstybės biudžetų ir kitų finansavimo šaltinių;

26.4. gauti paramą Lietuvos Respublikos labdaros ir paramos įstatymo nustatyta tvarka;

26.5. rinkti mokestį už teikiamas paslaugas pagal Savivaldybės tarybos nustatytus įkainius;

26.6. sudaryti sutartis su sportininkais, jų tėvais (globėjais);

26.7. pagal kompetenciją sudaryti sutartis ir susitarimus su juridiniais ir fiziniais asmenimis;

26.8. naudotis rajono švietimo įstaigų sporto bazėmis, sąlygas ir tvarkaraščius suderinus su švietimo įstaigų vadovais;

26.9. stoti į federacijas, asociacijas;

26.10. dalyvauti šalies ir tarptautiniuose projektuose;

26.11. naudotis ir eksploatuoti Savivaldybės tarybos perduotomis sporto bazėmis;

26.12. naudotis kitomis teisėmis teisės aktų nustatyta tvarka.

27. Centro pareigos:

27.1. vykdyti Nuostatuose reglamentuotą veiklą;

27.2. užtikrinti neformaliojo švietimo ir formalųjį švietimą papildančio sportinio ugdymo programų vykdymą;

27.3. turėti materialinę – techninę bazę, kuri atitinka saugumo reikalavimus ir higienos normas;

27.4. turėti reikiamos kvalifikacijos trenerius;

27.5. sudaryti treneriams optimalias kvalifikacijos tobulinimosi sąlygas;

27.6. rengti veiklos ataskaitas, teikti informaciją, susijusią su Centro veikla;

27.7. Centras gali turėti ir kitų pareigų, kurias numato įvairūs Lietuvos Respublikos dokumentai.

**IV SKYRIUS**

**CENTRO VEIKLOS ORGANIZAVIMAS IR VALDYMAS**

28. Centro veikla organizuojama pagal:

28.1. direktoriaus patvirtintą Centro strateginį planą, kurį yra suderinusios Centro taryba ir Savivaldybės meras ar jo įgaliotas asmuo;

28.2. direktoriaus patvirtintą Centro metinę veiklos programą, kuriai yra pritarusi Centro taryba;

28.3. suderintą su Savivaldybės vykdomąja institucija ar jos įgaliotu asmeniu Centro ugdymo planą, kuriam yra pritarusi Centro taryba, ir patvirtintą Centro direktoriaus.

29. Centrui vadovauja direktorius, kurio pareigybės aprašymo tvirtinimas ir konkursas dėl priėmimo organizuojami teisės aktų nustatyta tvarka. Direktorius skiriamas penkerių metų kadencijai ir atleidžiamas ar atšaukiamas iš pareigų teisės aktų numatyta tvarka arba kai praranda nepriekaištingą reputaciją ar paaiškėja, kad dalyvaudamas viešame konkurse vadovo pareigoms eiti nuslėpė ar pateikė tikrovės neatitinkančius duomenis, dėl kurių negalėjo būti priimtas į vadovo pareigas. Sprendimą dėl direktoriaus priėmimo į pareigas, jo atleidimo arba atšaukimo iš pareigų priima Savivaldybės meras Lietuvos Respublikos darbo kodekso, Nuostatų ir kitų teisės aktų nustatyta tvarka. Be kitų darbo sutarties pasibaigimo pagrindų, darbo sutartis su direktoriumi taip pat pasibaigia atšaukus jį iš pareigų. Dėl direktoriaus atšaukimo iš pareigų priimamas Savivaldybės mero potvarkis. Centro direktorius yra tiesiogiai pavaldus ir atskaitingas Savivaldybės merui. Centro direktorius negali būti Centre veikiančių savivaldų narys.

30. Centro direktorius:

30.1. vadovauja Centro strateginio plano ir metinės veiklos programos, švietimo programų rengimui, juos tvirtina, vadovauja jų vykdymui;

30.2. pagal savo kompetenciją leidžia įsakymus, sudaro sutartis su juridiniais ir fiziniais asmenimis, atstovauja Centro interesams kitose institucijose;

30.3. nustato įstaigos struktūrą ir darbuotojų pareigybių sąrašą;

30.4. tvirtina trenerių ir darbuotojų pareigybių aprašymus, Lietuvos Respublikos darbo kodekso ir kitų teisės aktų nustatyta tvarka, priima į darbą ir atleidžia iš jo Centro darbuotojus, skatina juos, skiria jiems drausmines nuobaudas, nustato biudžetinės įstaigos darbuotojų darbo apmokėjimo sistemą, jeigu biudžetinėje įstaigoje nėra sudaryta kolektyvinė sutartis;

30.5. tvirtina Centro vidaus darbo tvarkos taisykles;

30.6. nustato biudžetinės įstaigos darbo apmokėjimo sistemą, jeigu biudžetinėje įstaigoje nėra sudaryta koletyvinė sutartis;

30.7. priima mokinius Savivaldybės tarybos nustatyta tvarka, sudaro mokymo sutartis teisės aktų nustatyta tvarka;

30.8. sudaro saugias ir sveikas darbo bei treniravimosi sąlygas, tvirtina saugos darbe instrukcijas;

30.9. tvirtina metines statistines ataskaitas, atsako už jų tikrumą, teikia jas Savivaldybės tarybai;

30.10. įstatymų nustatyta tvarka atsako už programų vykdymą, programų sąmatų sudarymą ir vykdymą, neviršydamas patvirtintų asignavimų sumų, už paskirtų asignavimų efektyvų naudojimą;

30.11. organizuoja biudžetinės įstaigos darbą, kad būtų įgyvendinami biudžetinės įstaigos tikslai ir atliekamos nustatytos funkcijos;

30.12. užtikrina, kad būtų laikomasi įstatymų, kitų teisės aktų ir Biudžetinės įstaigos nuostatų;

30.13. užtikrina racionalų ir taupų lėšų bei turto naudojimą, veiksmingą biudžetinės įstaigos vidaus kontrolės sistemos sukūrimą, jos veikimą ir tobulinimą;

30.14. atstovauja Centrui kitose institucijose;

30.15. analizuoja Centro veiklos ir valdymo išteklių būklę ir atsako už Centro veiklos rezultatus;

30.16. vykdo kitas teisės aktuose, pareigybės aprašyme ir Centro nuostatuose nustatytas funkcijas.

31. Biudžetinės įstaigos vadovas gali turėti ir kitų jam Biudžetinės įstaigos nuostatuose arba kituose teisės aktuose nustatytų pareigų.

32. Centro direktorius atsako:

32.1. už Lietuvos Respublikos įstatymų ir kitų teisės aktų laikymąsi Centre, nustatytų Centro tikslų ir uždavinių įgyvendinimą, demokratinį Centro valdymą, veiklos rezultatus, tinkamą funkcijų atlikimą;

32.2. už bendradarbiavimu grįstus santykius, bendruomenės narių elgesio ir etikos normų laikymąsi, skaidriai priimamus sprendimus, sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;

32.3. už Centro veiklos organizavimą pagal šiuos Nuostatus, už sportinę, administracinę bei ūkinę veiklą, tinkamą lėšų naudojimą, materialinės bazės kūrimą ir tausojimą;

32.4. už bendruomenės narių informavimą, pedagoginio ir nepedagoginio personalo profesinį tobulėjimą;

32.5. už trenerių tarifikacijos, kvalifikacinių kategorijų, atestacijos dokumentų rengimą ir apskaitą;

32.6. už viešos informacijos apie Centro veiklą skelbimą;

32.7. už pagal LR Viešojo sektoriaus atskaitomybės įstatymą teikiamų ataskaitų rinkinių ir statistinių ataskaitų teisingumą.

33. Centro direktoriaus kasmetinės atostogos, komandiruotės, laikinas nedarbingumas, nemokamos atostogos ar dėl kitų priežasčių jo nebuvimas darbe įforminamas vadovaujantis savininko teises ir pareigas įgyvendinančios institucijos nustatyta tvarka.

**V SKYRIUS**

**UGDYMO ORGANIZAVIMAS**

34. Pagrindinis sportinio ugdymo turinio uždavinys – per vaikų ir jaunimo saviraišką sporte – talentingų sportininkų paieška, pradinis jų orientavimas vienai ar kitai sporto šakai, optimalus bendrasis ir specialusis fizinis rengimas, nuoseklus pratybų ir sporto varžybų apimčių didinimas, siekiant aukštų sportinių rezultatų.

35. Sportininkų ugdymas yra nepertraukiamas procesas, organizuojamas atsižvelgiant į bendruosius ugdymo reikalavimus, žmogaus fizinių ir psichinių savybių raidos dėsningumus, lyties, amžiaus bei treniruočių proceso periodiškumo ypatumus, optimalų sporto varžybų poreikį. Ugdymo proceso būdai: kasdienis, individualus, savarankiškas ir nuotolinis.

36. Ugdymo grupės komplektuojamos ir ugdymo procesas organizuojamas, vadovaujantis:

36.1. **Centro direktoriaus patvirtintais** Formalųjį švietimą papildančio sportinio ugdymo ir neformaliojo sportinio ugdymo grupių sudarymo rodikliais ir ugdymui skiriamu maksimaliu kontaktinių akademinių ugdymo valandų skaičiumi per savaitę pagal sporto šakas,atsižvelgiant į Centro finansines galimybes, turimas sporto bazes, trenerių kvalifikaciją, ugdytinių ir ugdymo grupių poreikius, sportinius pasiekimus.

36.2. Nuostatais;

36.3. ugdymo planu;

36.4. neformaliojo švietimo ar (ir) formalųjį švietimą papildančio sportinio ugdymo programomis;

36.5. metiniais ir mėnesiniais sportininkų mokomųjų treniruočių planais;

36.6. sporto varžybų kalendoriniu planu;

36.7. treniruočių ir varžybų tvarkaraščiais;

36.8. Savivaldybės tarybos sprendimais;

36.9. kitais dokumentais.

37. Centro sportininkų ugdymo turinys skirstomas į keturis etapus:

37.1. pradinio rengimo – 2 metai;

37.2. meistriškumo ugdymo – 4–5 metai;

37.3. meistriškumo tobulinimo – 3–4 metai;

37.4. didelio sportinio meistriškumo.

**VI SKYRIUS**

**CENTRO SAVIVALDA**

38.Centre sudaromos nuolat veikiančios savivaldos institucijos:

38.1. Centro taryba;

38.2. Trenerių taryba.

39. Centro taryba yra aukščiausioji Centro savivaldos institucija, atstovaujanti Centro darbuotojų, sportininkų, jų tėvų (globėjų), socialinių partnerių ir rėmėjų bendruomenei. Centro taryba padeda demokratiškai valdyti Centrą, spręsti Centrui aktualius klausimus. Už savo veiklą Centro taryba atsiskaito ją rinkusiems Centro bendruomenės nariams.

40. Centro tarybos veiklą reglamentuoja Lietuvos Respublikos švietimo įstatymas, Nuostatai, Centro steigėjų, priežiūrą vykdančių institucijų teisės aktai. Organizuodama veiklą, Centro taryba remiasi Centro direktoriaus įsakymais bei Trenerių tarybos sprendimais.

41. Centro tarybos sudėtis – 9 nariai:

41.1. trys tėvų (globėjų, rūpintojų), nedirbančių Centre, atstovai, kuriuos renka grupių tėvų (globėjų, rūpintojų) susirinkimas;

41.2. trys Centro darbuotojai, kuriuos renka darbuotojų susirinkimas;

41.3. vienas Centro bendruomenės atstovas (sportininkas), kurį deleguoja Centro bendruomenė;

41.4. vienas Savivaldybės tarybos deleguotas asmuo (deleguotas asmuo negali būti tos pačios švietimo įstaigos vadovas, valstybės politikas, politinio (asmeninio) pasitikėjimo valstybės tarnautojas);

41.5. vienas Savivaldybės administracijos deleguotas asmuo.

42. Centro taryba sudaroma 4 metams. Per šį laikotarpį vienam Centro tarybos nariui pasitraukus iš veiklos, Centro taryba neperrenkama, bet į jos veiklą įtraukiamas kitas tai bendruomenės grupei atstovaujantis išrinktas narys.

43. Centro tarybai vadovauja pirmininkas, išrinktas atviru balsavimu pirmame Centro tarybos posėdyje, jam nesant, posėdžiui vadovauja Centro tarybos pirmininko pavaduotojas, kuris irgi renkamas pirmo posėdžio metu. Šiame posėdyje išrenkamas Centro tarybos sekretorius. Centro direktorius ir jo pavaduotojai negali būti Centro tarybos nariais. Centro direktorius Centro tarybos posėdžiuose gali dalyvauti kviestinio nario teisėmis.

44. Centro tarybos veiklos organizavimo formos yra posėdžiai. Posėdžiai šaukiami esant reikalui, bet ne rečiau kaip du kartus per metus. Posėdžius šaukia, organizuoja Centro tarybos pirmininkas. Jo nesant – Centro tarybos pirmininko pavaduotojas. Pirmąjį naujos kadencijos posėdį šaukia Centro direktorius. Posėdžiai gali būti šaukiami ir Centro direktoriaus iniciatyva.

45. Centro tarybos posėdis yra teisėtas, jei jame dalyvauja 2/3 visų jos narių. Nutarimai teisėti, jei jie priimami dalyvaujančių narių balsų dauguma. Balsams pasiskirsčius po lygiai, lemiamas Centro tarybos pirmininko balsas.

46. Centro tarybos posėdžiai įforminami protokolais, kuriuos pasirašo posėdžiui pirmininkavęs asmuo ir sekretorius.

47. Be Centro tarybos narių, į posėdį gali būti kviečiami ir Centro administracijos atstovai bei kiti Centro bendruomenės nariai, nesantys Centro taryboje. Centro direktorius posėdžiuose gali dalyvauti kviestinio nario teisėmis.

48. Centro taryba atlieka šias funkcijas ir sprendžia šiuos pagrindinius uždavinius:

48.1. teikia siūlymus dėl Centro strateginių tikslų, uždavinių ir jų įgyvendinimo priemonių;

48.2. derina ugdymo proceso strategiją ir jos tobulinimo kryptis;

48.3. svarsto Centro pajamų ir išlaidų sąmatą, planuoja ir kontroliuoja lėšų paskirstymą, prižiūri Centro ūkinę ir finansinę veiklą, aprobuoja premijavimo nuostatus;

48.4. svarsto įstaigos naujų padalinių, pareigybių steigimo, reorganizavimo ir likvidavimo klausimus ir teikia juos Savivaldybės tarybai;

48.5. teikia Centro Trenerių tarybai siūlymus dėl sportininkų rengimo, materialinės bazės gerinimo;

48.6. svarsto kitus Centro direktoriaus teikiamus klausimus;

48.7. kiekvienais metais Centro taryba vertina Centro vadovo metų veiklos ataskaitą ir teikia savo sprendimą dėl ataskaitos Savivaldybės merui bei teikia siūlymų Centro direktoriui dėl Centro veiklos tobulinimo.

49. Centro tarybos pirmininkas:

49.1. atsako už Centro tarybos veiklos organizavimą;

49.2. vadovauja Centro tarybos posėdžiams, atstovauja Centro tarybai bendraujant su kitomis institucijomis, pasirašo Centro tarybos veiklos dokumentus;

49.3. turi lemiamo balso teisę, Centro tarybos narių balsams pasiskirsčius po lygiai.

50. Už dokumentacijos tvarkymą atsako Cento tarybos sekretorius.

51. Cento taryba už savo veiklą atsiskaito Centro bendruomenės nariams vieną kartą per metus.

52. Centro tarybos nario įgaliojimai gali būti pačios Cento tarybos panaikinti, jei narys per metus be pateisinamos priežasties nedalyvavo nė viename posėdyje.

53. Pasibaigus Cento tarybos kadencijai, rinkimus į Cento tarybą organizuoja Centro direktorius.

54. Trenerių taryba – nuolat veikianti Centro savivaldos institucija trenerių profesiniams ir bendriesiems ugdymo klausimams spręsti.

55. Trenerių tarybą sudaro 9 nariai, išrinkti atviru balsavimu trenerių susirinkimo metu. Trenerių taryba sudaroma 2 metų laikotarpiui. Trenerių tarybos narių kadencijų skaičius neribojamas.

56. Trenerių tarybai vadovauja pirmininkas, išrinktas atviru balsavimu pirmame naujos Trenerių tarybos posėdyje.

57. Pasibaigus Trenerių tarybos kadencijai ir nutrūkus Trenerių tarybos nario įgaliojimams pirma laiko, Centro vadovas organizuoja rinkimus Nuostatuose nustatyta tvarka likusiam Trenerių tarybos kadencijos laikotarpiui.

58. Trenerių tarybos pirmininkas ir narys prieš terminą netenka savo įgaliojimų, kai jis atsistatydina arba kai jis savo elgesiu pažeidžia švietimo, mokslo ir sporto ministro patvirtinto Pedagogų etikos kodekso reikalavimus. Nutrūkus Trenerių tarybos pirmininko įgaliojimams pirma laiko, naujas pirmininkas renkamas bendra tvarka likusiam Trenerių tarybos kadencijos laikotarpiui.

59. Trenerių tarybos posėdžius šaukia Trenerių tarybos pirmininkas. Jis apie posėdžio laiką ir svarstyti parengtus klausimus informuoja narius ne vėliau kaip prieš 5 darbo dienas iki posėdžio pradžios. Pagal poreikį į posėdžius gali būti kviečiami kitų savivaldos institucijų atstovai, rėmėjai, socialiniai partneriai ar kiti tiesiogiai ugdymo procese dalyvaujantys asmenys.

60. Trenerių tarybos posėdžiai organizuojami ne rečiau kaip kartą per pusmetį. Posėdis yra teisėtas, jei jame dalyvauja ne mažiau kaip du trečdaliai Trenerių tarybos narių. Nutarimai priimami posėdyje dalyvavusių narių balsų dauguma. Jeigu balsai pasiskirsto po lygiai, lemia Trenerių tarybos pirmininko balsas. Jeigu Trenerių tarybos pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams.

61. Trenerių tarybos pirmininkas vieną kartą per metus susirinkime, pristato veiklos rezultatus jį rinkusiems Trenerių tarybos nariams.

62. Trenerių taryba svarsto ir priima nutarimus teisės aktų nustatytais, direktoriaus, jo pavaduotojų teikiamais klausimais.

63. Trenerių taryba sprendžia šiuos pagrindinius uždavinius:

63.1. svarsto Centro veiklos metinius planus, jų vykdymą, kitus klausimus;

63.2. svarsto teorines ir praktines ugdymo problemas;

63.3. priima nutarimus dėl sportininkų šalinimo iš Centro*,* sportininkų skatinimo ir kitais klausimais;

63.4. siūlo Centro sportininkų ir trenerių elgesio taisykles;

63.5. svarsto Centro tikslų ir uždavinių įgyvendinimo rezultatus;

63.6. svarsto teikiamos paslaugos apmokestinimo, mokesčio nustatymo ir atleidimo nuo mokesčio už ugdymą klausimus ir teikia pasiūlymus Centro administracijai.

**VII SKYRIUS**

**DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA**

**IR ATESTACIJA**

64. Darbuotojai į darbą Centre priimami ir atleidžiami vadovaujantis Lietuvos Respublikos darbo kodeksu ir kitais teisės aktais.

65. Centro darbuotojams už darbą mokama Lietuvos Respublikos įstatymų ir kitų teisės aktų nustatyta tvarka.

66. Centro darbuotojai atestuojasi ir kvalifikaciją tobulina Lietuvos Respublikos įstatymų nustatyta tvarka.

**VIII SKYRIUS**

**CENTRO TURTAS, LĖŠOS, JŲ NAUDOJIMO TVARKA, FINANSINĖS**

**VEIKLOS KONTROLĖ IR VEIKLOS PRIEŽIŪRA**

67. Centras savo ūkinę ir finansinę veiklą organizuoja, vadovaudamasis Lietuvos Respublikos įstatymais.

68. Centro turtą sudaro materialinės vertybės, finansiniai ištekliai, intelektualaus darbo produktai ir kitas Lietuvos Respublikos įstatymų nustatytas turtas.

69. Centras patikėjimo teise valdo, naudojasi ir įstatymų nustatyta tvarka disponuoja Savivaldybei nuosavybės teise priklausančiu turtu bei panaudos pagrindais valdo ir naudojasi valstybei nuosavybės teise priklausančiu ir Savivaldybės patikėjimo teise valdomu turtu. Patikėtinis (Centras), gavęs raštišką patikėtojo sutikimą, turi teisę patikėjimo teise valdomą, naudojamą ir disponuojamą turtą nuomoti ir gauti pajamų už turto nuomą ar perduoti turtą panaudos pagrindais.

70. Įgytas iš įstaigai skirtų Savivaldybės ar valstybės asignavimų bei kitų finansavimo šaltinių nematerialusis, ilgalaikis ir trumpalaikis turtas naudojamas ir nurašomas Lietuvos Respublikos įstatymų ir kitų teisės aktų nustatyta tvarka.

71. Centro lėšos:

71.1. valstybės biudžeto specialiųjų tikslinių dotacijų Savivaldybės biudžetui skirtos lėšos ir Savivaldybės biudžeto lėšos;

71.2. valstybės skiriami asignavimai veikloms;

71.3. pajamos už teikiamas paslaugas;

71.4. fondų, organizacijų, kitų juridinių ir fizinių asmenų dovanotos ir kitais teisėtais būdais perduotos lėšos, tikslinės paskirties lėšos pagal pavedimus;

71.5. kitos, teisėtu būdu įgytos, lėšos.

72. Centro lėšos ir turtas valdomas, naudojamas ir juo disponuojama atsakingai, siekiant užtikrinti visuomenės interesų tenkinimą, maksimalią naudą visuomenei. Turtas tausojamas ir racionaliai tvarkomas. Lėšos naudojamos teisės aktų nustatyta tvarka.

73. Centras buhalterinę apskaitą organizuoja ir finansinę atsakomybę tvarko teisės aktų nustatyta tvarka.

74. Centro finansinė veikla kontroliuojama teisės aktų nustatyta tvarka. Veiklos priežiūrą atlieka Savivaldybės administracija, prireikus pasitelkdama išorinius vertintojus.

75. Centras gali būti paramos gavėjas. Paramos lėšos naudojamos Lietuvos Respublikos įstatymų numatyta tvarka.

**IX SKYRIUS**

**BAIGIAMOSIOS NUOSTATOS**

76. Centras turi interneto svetainę, atitinkančią teisės aktų nustatytus reikalavimus.

77. Pranešimai, kuriuos pagal šiuos Nuostatus ar Lietuvos Respublikos teisės aktus reikia skelbti viešai, Centro interneto svetainėje, Savivaldybės interneto svetainėje.

78. Pranešimai apie Centro likvidavimą, reorganizavimą ar vidaus struktūros pertvarką bei kitais Lietuvos Respublikos biudžetinių įstaigų ir kituose įstatymuose numatytais atvejais įstatymų nustatyta tvarka ir terminais skelbiami viešai spaudoje ir/arba pranešama visiems įstatymų numatytiems asmenims pasirašytinai ir (arba) registruotu laišku. Pranešimuose nurodoma visa informacija, kurią pateikti reikalauja Lietuvos Respublikos civilinis kodeksas ir Lietuvos Respublikos biudžetinių įstaigų įstatymas.

79. Nuostatus, jų pakeitimus, papildymą derina Centro taryba, tvirtina Savivaldybės taryba.

80. Nuostatai keičiami ir papildomi Savivaldybės mero, Centro direktoriaus ar Centro tarybos iniciatyva.

81. Centras reorganizuojamas, likviduojamas ar pertvarkomas teisės aktų nustatyta tvarka.

82. Pasikeitus teisės aktams, reglamentuojantiems šiuose Nuostatuose išdėstytus klausimus, prieštaravimai sprendžiami taikant teisės aktų nuostatas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL BIUDŽETINĖS ĮSTAIGOS PLUNGĖS SPORTO IR REKREACIJOS CENTRO NUOSTATŲ PATVIRTINIMO**“ |
| 2024 m. lapkričio 4 d.  Plungė |

**1. Parengto teisės akto projekto tikslai, uždaviniai, problemos esmė.** Patvirtinti naujos redakcijos Biudžetinės įstaigosPlungės sporto ir rekreacijos centro nuostatus (toliau – Nuostatai) dėl pasikeitusio teisinio reglamentavimo.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Sprendimo projektas parengtas vadovaujantis Lietuvos Respublikos biudžetinių įstaigų įstatymo 5 straipsnio 2 dalimi, 3 dalies 1 punktu, reglamentuojančiais, kad iš savivaldybės biudžeto išlaikomos biudžetinės įstaigos savininko teises ir pareigas įgyvendina savivaldybės taryba, kuri tvirtina biudžetinės įstaigos nuostatus ir jų pakeitimus, o patvirtinti biudžetinės įstaigos nuostatai įsigalioja nuo jų įregistravimo Juridinių asmenų registre dienos. Taip pat vadovaujamasi Lietuvos Respublikos švietimo įstatymo 43 straipsnio 4 dalimi, kurioje nustatyta, kad savivaldybės mokyklos nuostatai rengiami vadovaujantis švietimo, sporto ir mokslo ministro patvirtintais nuostatų, įstatų ar statutų įforminimo reikalavimais.

Pripažinti netekusiu galios Plungės rajono savivaldybės tarybos 2021 m. spalio 28 d. sprendimą Nr. T1-260 „Dėl Biudžetinės įstaigos Plungės sporto ir rekreacijos centro nuostatų patvirtinimo“.

**3. Kodėl būtina priimti sprendimą, kokių pozityvių rezultatų laukiama.** Ankstesnės redakcijos nuostatai buvo patvirtinti Savivaldybės tarybos 2021 m. spalio 28 d. sprendimu Nr. T1-260. Per tą laikotarpį keitėsi Biudžetinių įstaigų įstatymas, nuostatams keliami reikalavimai, Švietimo įstatymo 59 straipsnis, reglamentuojantis švietimo įstaigos vadovo skyrimą, funkcijas, vertinimą ir atleidimą.

Bus reglamentuota Biudžetinės įstaigosPlungės sporto ir rekreacijos centro veikla.

**4. Lėšų poreikis ir finansavimo šaltiniai.** Sprendimo projekto įgyvendinimui lėšos reikalingos sumokėti mokesčiui už naujos redakcijos Nuostatų įregistravimą Juridinių asmenų registrų centre. Lėšų šaltinis – Savivaldybės biudžeto lėšos (iš skirtų asignavimų Biudžetinei įstaigai Plungės sporto ir rekreacijos centrui).

**5. Pateikti skaičiavimus, išlaidų sąmatas, nurodyti finansavimo šaltinius.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Teisės aktas nors ir norminio pobūdžio, tačiau jis nepatenka į vertintinų teisės aktų sąrašą, numatytą Lietuvos Respublikos korupcijos prevencijos įstatymo 8 straipsnio 1 dalyje, dėl šios priežasties vertinimas nėra atliekamas.

**8. Nurodyti, kieno iniciatyva sprendimo projektas yra parengtas.** Švietimo ir sporto skyriaus bei biudžetinės įstaigos Plungės sporto ir rekreacijos centro iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Biudžetinei įstaigaiPlungės sporto ir rekreacijos centrui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* | *Bus reglamentuota ugdymo įstaigos veikla* | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistė Julija Čiuželienė