**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SAVIVALDYBEI PATIKĖJIMO TEISE PERDUOTOS VALSTYBINĖS ŽEMĖS DISPONAVIMO**

2024 m. lapkričio 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Žemės įstatymo 40 straipsnio 2 dalimi, Plungės rajono savivaldybės taryba n u s p r e n d ž i a:

1. Apie 0,6600 ha valstybinės žemės plote, esančiame Plungės r. sav., Plungės m., tarp Jucio gatvės atšakos, Purienų g. 15, Purienų gatvės, Purienų g. 9 ir L.V.Ž., suformuoti žemės sklypus (kitos paskirties) pardavimui aukciono būdu (teritorija planuojama suformuoti sklypais, schema – sprendimo priede).

2. Įpareigoti Plungės rajono savivaldybės administracijos direktorių organizuoti žemės sklypų, esančių Plungės r. sav., Plungės m., tarp Jucio gatvės atšakos, Purienų g. 15, Purienų gatvės, Purienų g. 9 ir L.V.Ž., formavimo ir pertvarkymo projektą.

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Architektūros ir teritorijų planavimo skyriaus vedėjas Tomas Jocys

Teisės, personalo ir civilinės metrikacijos skyriaus patarėja Donata Norvaišienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Architektūros ir teritorijų planavimo skyriaus vyr. specialistė Ernesta Merkienė

**ARCHITEKTŪROS IR TERITORIJŲ PLANAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL SAVIVALDYBEI PATIKĖJIMO TEISE PERDUOTOS VALSTYBINĖS ŽEMĖS DISPONAVIMO“** |
| 2024 m. lapkričio 7 d.  Plungė |

**1. Parengto sprendimo projekto tikslai, uždaviniai.** Sprendimo projekto tikslas – teisės aktų nustatyta tvarka apie 0,6600 ha valstybinės žemės plote, esančiame Plungės r. sav., Plungės m., tarp Jucio gatvės atšakos, Purienų g. 15, Purienų gatvės, Purienų g. 9 ir L.V.Ž., suformuoti žemės sklypus (kitos paskirties) ir juos parduoti aukciono būdu.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Nenumatoma.

**3. Kodėl būtina priimti sprendimą, kokių pozityvių rezultatų laukiama.**

Laisvos valstybinės žemės plotas yra apleistas daug metų ir menkai prižiūrimas, teritorija apauginėja krūmynais, todėl suformavus sklypus ir pardavus aukciono būdu, sklypai būtų sutvarkyti ir prižiūrėti.

Priėmus Savivaldybės tarybos sprendimą Plungės rajono savivaldybės administracijos direktorius organizuos žemės sklypų formavimo ir pertvarkymo projektą, suformuojant kitos paskirties žemės sklypus laisvoje valstybinėje žemėje, esančioje Plungės r. sav., Plungės m., tarp Jucio gatvės atšakos, Purienų g. 15, Purienų gatvės, Purienų g. 9 ir L.V.Ž.

**4. Lėšų poreikis ir finansavimo šaltiniai.** Lėšos bus naudojamos iš 03 programos – „Žemėtvarkos planavimo dokumentams rengti“. Galima išlaidų suma apie 2 500,00 Eur.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Antikorupcinis vertinimas neatliekamas, nes teisės aktas yra nenorminio pobūdžio.

**8. Nurodyti, kieno iniciatyva sprendimo projektas yra parengtas.** Architektūros ir teritorijų planavimo skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** -.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Buvo konsultuotasi su gretimų sklypų savininkais dėl planuojamos sklypų struktūros.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Teigiamas* | *Nenumatomas* |
| *Viešajam administravimui* | *Nenumatoma* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Teigiamas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatoma* | *Nenumatomas* |
| *Kitoms sritims, asmenims ar jų grupėms* | *Teigiamas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Architektūros ir teritorijų planavimo skyriaus vyr. specialistė Ernesta Merkienė