**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS MIESTO BENDROJO PLANO KEITIMO PATVIRTINIMO**

2024 m. lapkričio 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 24 punktu, Lietuvos Respublikos teritorijų planavimo įstatymo 27 straipsnio 3 ir 6 dalimis, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 126 ir 127 punktais, atsižvelgdama į Valstybinės teritorijų planavimo ir statybos inspekcijos prie Aplinkos ministerijos 2024 m. lapkričio 4 d. teritorijų planavimo dokumento patikrinimo aktą Nr. REG25514047, Plungės rajono savivaldybės mero 2024 m. lapkričio 5 d. potvarkį Nr. PE-405 ,,Dėl teikimo tvirtinti Plungės miesto bendrojo plano keitimą“, Plungės rajono savivaldybės taryba n u s p r e n d ž i a:

1. Patvirtinti Plungės miesto bendrojo plano keitimą, parengtą Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS), teritorijų planavimo dokumentas TPD Nr. K-VT-68-20-508, pasiekiamoje per Topografijos, inžinerinės infrastruktūros, teritorijų planavimo ir statybos elektroninių vartų informacinėje sistemoje TPS „Vartai“ [www.planuojustatau.lt](http://www.planuojustatau.lt).

2. Nustatyti, kad Plungės miesto bendrojo plano keitimas įsigalioja kitą dieną po jo įregistravimo ir paskelbimo Lietuvos Respublikos teritorijų planavimo dokumentų registre.

3. Pripažinti netekusiu galios Plungės rajono savivaldybės tarybos 2008 m. liepos 24 d. sprendimą Nr. T1-139 „Dėl Plungės rajono ir Plungės miesto teritorijų bendrųjų planų tvirtinimo“.

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus patarėja Donata Norvaišienė

Architektūros ir teritorijų planavimo skyriaus vedėjas Tomas Jocys

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Architektūros ir teritorijų planavimo skyriaus patarėja Laura Baumilė

**ARCHITEKTŪROS IR TERITORIJŲ PLANAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS MIESTO BENDROJO PLANO KEITIMO PATVIRTINIMO“** |
| 2024 m. lapkričio 6 d.  Plungė |

**1. Parengto sprendimo projekto tikslai, uždaviniai.**

Sprendimo projekto tikslas – teisės aktų nustatyta tvarka patvirtinti Plungės miesto bendrojo plano keitimą. Plungės rajono savivaldybės (toliau – Savivaldybės) teritorijos bendrojo plano bendrieji sprendiniai (koncepcija) parengti 30-ies metų laikotarpiui, sprendinių konkretizavimo sprendiniai – 10-ies metų laikotarpiui.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Pripažinti netekusiu galiosPlungės rajono savivaldybės tarybos 2008 m. liepos 24 d. sprendimą Nr. T1-139 „Dėl Plungės rajono ir Plungės miesto teritorijų bendrųjų planų tvirtinimo“.

**3. Kodėl būtina priimti sprendimą, kokių pozityvių rezultatų laukiama.**

Šiuo metugaliojantis Plungės miesto bendrasis planas buvo patvirtintas 2008 m., kurio funkcinis reglamentavimas nebeatitiko galiojančių teisės aktų ir normų. Vadovaujantis Teritorijų planavimo įstatymu, Kompleksinio teritorijų planavimo dokumentų rengimo taisyklėmis ir Teritorijų planavimo normomis, detalizuojant Lietuvos Respublikos teritorijos bendrojo plano nuostatas, parengti ir nustatyti nauji Plungės miesto ir su juo glaudžiai susijusių priemiestinių teritorijų naudojimo privalomieji reikalavimai.

**4. Lėšų poreikis ir finansavimo šaltiniai.**

2021 m. sausio 22 d. su UAB „CityForm LT“ pasirašyta Plungės miesto bendrojo plano keitimo rengimo paslaugų pirkimo sutartis Nr. BT6-01-27. Finansavimo šaltinis – Savivaldybės biudžeto lėšos.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Lietuvos Respublikos teritorijų planavimo įstatymo 27 straipsnio 3 dalyje nurodyta, kad meras ar jo įgaliotas savivaldybės administracijos direktorius savivaldybės bendrąjį planą ar savivaldybės dalies bendrąjį planą kartu su šiuose dokumentuose suplanuotai prioritetinei savivaldybės infrastruktūrai vystyti reikalingu preliminariu lėšų poreikiu teikia tvirtinti savivaldybės tarybai. Preliminarus Savivaldybės prioritetinės infrastruktūros įgyvendinimui reikalingas lėšų poreikis pateiktas Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS), teritorijų planavimo dokumentas TPD Nr. K-VT-68-20-508, pasiekiamoje per Topografijos, inžinerinės infrastruktūros, teritorijų planavimo ir statybos elektroninių vartų informacinėje sistemoje TPS „Vartai“ [www.planuojustatau.lt](http://www.planuojustatau.lt). proceso byloje „Preliminarus lėšų poreikis“, kurioje nurodyta, kad suplanuotai prioritetinei Savivaldybės infrastruktūrai vystyti reikalingas preliminarus lėšų poreikis yra 1 366 296 Eur. Lentelėje pateiktas orientacinis / preliminarus lėšų poreikis, kuris infrastruktūros įgyvendinimo metu gali ženkliai skirtis dėl pasikeitusių / patikslintų darbų apimčių bei ekonominės aplinkos. Konkrečios darbų apimtys bei numatomas investicijų poreikis turės būti konkretizuojamas techninių projektų rengimo metu pagal išduotas projektavimo sąlygas. Vadovaujantis Lietuvos Respublikos savivaldybių infrastruktūros plėtros įstatymo 5 straipsnio 3 dalimi, teikiant Savivaldybės tarybai tvirtinti Savivaldybės ir vietovės lygmens teritorijų planavimo dokumentus, kuriuose planuojama Savivaldybės infrastruktūra, kartu pateikiamas ir šiuose dokumentuose suplanuotai prioritetinei Savivaldybės infrastruktūrai projektuoti, statyti ir (ar) įrengti bei naudoti reikalingas preliminarus lėšų poreikis, atsižvelgus į numatomas gauti lėšas už naudojimąsi Savivaldybės infrastruktūra, ir Savivaldybės kontrolės ir audito tarnybos išvada dėl galimybės Savivaldybei prisiimti finansinius įsipareigojimus dėl prioritetinės Savivaldybės infrastruktūros plėtros. Plungės rajono savivaldybės kontrolės ir audito tarnyba 2024 m. spalio 24 d. raštu Nr. AG-6740/IS-110 informavo, kad parengtuose ir pateiktuose Plungės miesto bendrojo plano keitimo sprendiniuose nėra nurodyta, kad Savivaldybė preliminariai planuotų imti paskolas iki 2032 m. Plungės miesto bendrojo plano keitime suplanuotai prioritetinei Savivaldybės infrastruktūrai projektuoti, statyti ir (ar) įrengti bei naudoti. Tik tuo atveju, jeigu Plungės rajono savivaldybei, įgyvendinant detalizuotą prioritetinės Savivaldybės infrastruktūros objektą, atsirastų poreikis skolintis lėšas, Savivaldybė, vadovaudamasi Lietuvos Respublikos biudžeto sandaros įstatymu, laikydamasi Lietuvos Respublikos fiskalinės sutarties įgyvendinimo konstituciniame įstatyme ir tam tikrų metų biudžeto patvirtinimo įstatyme nustatytų skolos, skolinimosi limitų, turės įsivertinti, ar prisiimdama skolinius įsipareigojimus neviršys Lietuvos Respublikos fiskalinės sutarties įgyvendinimo konstituciniame įstatyme nustatytų reikalavimų ir turės prašyti Savivaldybės kontrolės ir audito tarnybos parengti išvadą dėl galimybės prisiimti skolinius įsipareigojimus.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.**

Vadovaujantis LR Korupcijos prevencijos įstatymo 8 straipsnio 1 dalies 12 punktu atliekamas teisės akto antikorupcinis vertinimas.

**8. Nurodyti, kieno iniciatyva sprendimo projektas yra parengtas.**

Sprendimo projektas parengtas vadovaujantis Teritorijų planavimo įstatymu, rengė Plungės rajono savivaldybės administracijos Architektūros ir teritorijų planavimo skyrius.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** -

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Teigiamas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Teigiamas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Teigiamas* | *Nenumatomas* |
| *Kitoms sritims, asmenims ar jų grupėms* | *Teigiamas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Architektūros ir teritorijų planavimo skyriaus patarėja Laura Baumilė