**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL TURTO PERDavimo VALDYTI PATIKĖJIMO TEISE Plungės SPORTO IR REKREACIJOS CENTRUI**

2024 m. lapkričio 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2024 m. vasario 8 d. sprendimu Nr. T1-31 „Dėl Plungės rajono savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 13.1 papunkčiu ir 14 punktu, Plungės rajono savivaldybės taryba nusprendžia:

1. Perduoti valdyti, naudoti ir disponuoti juo patikėjimo teise biudžetinei įstaigai Plungės sporto ir rekreacijos centrui (kodas 302776863) sprendimo prieduose nurodytą turtą.

2. Įgalioti Plungės rajono savivaldybės administracijos direktorių, o jo nesant –Administracijos direktoriaus pavaduotoją, pasirašyti sprendimo 1 punkte nurodyto turto perdavimo–priėmimo aktą su Plungės sporto ir rekreacijos centru.

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Turto skyriaus vedėja Živilė Bieliauskienė

Teisės, personalo ir civilinės metrikacijos skyriaus patarėja Donata Norvaišienė

Buhalterinė apskaitos skyriaus vedėja Genovaitė Pečkauskienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Turto skyriaus vedėjo pavaduotoja Inga Daublienė

Plungės rajono savivaldybės

tarybos 2024 m. lapkričio 28 d.

sprendimo Nr. T1-

1 priedas

**Savivaldybės nekilnojamojo turto, perduodamo Plungės sporto ir rekreacijos centrui valdyti, naudoti ir disponuoti juo patikėjimo teise, sąrašas**

|  |  |  |  |  |
| --- | --- | --- | --- | --- |
| **Eil. Nr.** | **Turto aprašymas** | **Turto grupė** | **Įsigijimo vertė, Eur** | **Likutinė vertė, Eur 2024-11-30** |
| 1. | Kiti inžineriniai statiniai - Automobilių stovėjimo aikštelė (registro Nr. 44/2326219, unikalus Nr. 4400-5191-6144, pažymėjimas plane A1, statybos metai 2022, plotas 1493,37 kv. m), esanti Mendeno g. 1C, Plungės m. | Kiti  statiniai | 119 237,16  (SB - 51 809,89  VB - 67 427,27) | 113 772,14  (SB - 49 435,32,  VB - 64 336,82) |
| 2. | Šilumos tinklai - Lauko šilumos tinklai (registro Nr. 44/2326215, unikalus Nr. 4400-5191-6100, pažymėjimas plane Š, statybos metai 2022, ilgis 176,06 m.), esantys Mendeno g. 1C, Plungės m. | Infrastruktūros statiniai | 33 263,43  (SB - 14 453,33,  VB - 18 810,10) | 31738,83  (SB - 13 790,91,  VB - 17 947,92) |
| 3. | Vandentiekio tinklai - Lauko vandentiekio tinklai (registro Nr. 44/2326214, unikalus Nr. 4400-5191-6099, pažymėjimas plane VT, statybos metai 2022, ilgis 27,05 m), esantys Mendeno g. 1C, Plungės m. | Infrastruktūros statiniai | 19 799,66  (SB - 8 603,17,  VB - 11 196,49) | 18 892,16  (SB - 8 208,82,  VB - 10 683,34) |
| 4. | Nuotekų šalinimo tinklai - Lietaus nuotekų tinklai (registro Nr. 44/2326216, unikalus Nr. 4400-5191-6111, pažymėjimas plane L, statybos metai 2022, ilgis 277,52 m), esantys Mendeno g. 1C, Plungės m. | Infrastruktūros statiniai | 50 775,13  (SB - 22 062,36,  VB - 28 712,77) | 48 447,97  (SB - 21 051,14,  VB - 27 396,83) |
| 5. | Kiti inžineriniai statiniai - Pėsčiųjų takai (registro Nr. 44/2326220, unikalus Nr. 4400-5191-6155, pažymėjimas plane T1,T2,T3,T, statybos metai 2022, plotas 1609,63 kv. m), esantys Mendeno g. 1C, Plungės m. | Kiti statiniai | 117 038,0  (SB - 50 854,33 VB - 66 183,67) | 111 673,74  (SB - 48 523,54,  VB - 63 150,20) |
| 6. | Kiti inžineriniai statiniai - Pėsčiųjų takas (registro Nr. 44/2326221, unikalus Nr. 4400-5191-6166, pažymėjimas plane T6, statybos metai 2022, plotas 46,22 kv. m), esantis Mendeno g. 1C, Plungės m. | Kiti statiniai | 2 199,96  (SB - 955,91,  VB - 1 244,05) | 2 099,09  (SB - 912,13,  VB - 1 186,96) |
| 7. | Kiti inžineriniai statiniai - Pėsčiųjų takas Plungė (registro Nr. 44/2807075, unikalus Nr. 4400-5990-5072, pažymėjimas plane T7, statybos metai 2022, plotas 62,07 kv. m), esantis Plungė. | Kiti statiniai | 2 956,75  (SB - 1 284,74,  VB - 1 672,01) | 2 821,23  (SB - 1 225,89,  VB - 1 595,34) |
| 8. | Vandentiekio tinklai - Lauko vandentiekio tinklai (registro Nr. 44/2326213, unikalus Nr. 4400-5191-6088, žymėjimas plane LVT, statybos metai 2022, ilgis 211,66 m), esantys Mendeno g. 1C, Plungės m. | Infrastruktūros statiniai | 58 959,00  (SB - 25 618,35, VB - 33 340,65) | 56 256,74  (SB - 24 444,21,  VB - 31 812,53) |
|  | **Viso:** | **X** | **404 229,09**  **(SB - 175 642,08,**  **VB - 228 587,01)** | **385 701,90**  **(SB -167 591,96,**  **VB - 218 109,94)** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plungės rajono savivaldybės

tarybos 2024 m. lapkričio 28 d.

sprendimo Nr. T1-

2 priedas

**Savivaldybės ilgalaikio materialiojo turto, perduodamo Plungės sporto ir rekreacijos centrui valdyti, naudoti ir disponuoti juo patikėjimo teise, sąrašas**

|  |  |  |  |  |
| --- | --- | --- | --- | --- |
| **Eil. Nr.** | **Turto aprašymas** | **Turto grupė** | **Įsigijimo vertė, Eur** | **Likutinė vertė 2024-11-30, Eur** |
| 1. | Saulės elektrinė (50,25 kW galios) su įranga. | Kitos mašinos ir įrenginiai | 86 612,00  (SB - 37 633,89,  VB - 48 978,11) | 82 642,32  (SB - 35 909,09,  VB - 46 733,23) |
| 2. | Elektromobilių krovimo stotelė | Kitos mašinos ir įrenginiai | 10 000,00  (SB - 4 345,11, VB - 5 654,89) | 9 388,84  (SB - 4 079,57,  VB - 5 309,27) |
| 3. | Lauko apšvietimo sistema | Infrastruktūros statiniai | 63 165,00  (SB - 27 445,91,  VB - 35 719,09) | 60 269,91  (SB - 26 187,95,  VB - 34 081,96) |
| 4. | Automatinė konteinerinė dyzelinė elektros stotis | Infrastruktūros statiniai | 50 820,01  (SB - 22 081,89,  VB - 28 738,12) | 48 490,76  (SB - 21 069,73,  VB - 27 421,03) |
|  | **Viso:** | **X** | **210 597,01**  **(SB - 91 506,80,**  **VB - 119 090,21)** | **200 791,83**  **(SB - 87 246,34,**  **VB - 113 545,49)** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL TURTO PERDAVIMO VALDYTI PATIKĖJIMO TEISE PLUNGĖS SPORTO IR REKREACIJOS CENTRUI“** |
| 2024 m. lapkričio 8 d.  Plungė |

**1. Parengto sprendimo projekto tikslai, uždaviniai.** Perduoti valdyti, naudoti ir disponuoti juo patikėjimo teise biudžetinei įstaigai Plungės sporto ir rekreacijos centrui (kodas 302776863) sprendimo prieduose nurodytą turtą.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Savivaldybės taryba priima sprendimus dėl Savivaldybei nuosavybės teise priklausančio turto disponavimo.

**3. Kodėl būtina priimti sprendimą, kokių pozityvių rezultatų laukiama.** Vykdant projektą „Universalaus sporto ir sveikatingumo komplekso Plungėje, Mendeno g. 1C, statyba“ buvo sukurtas turtas. Kadangi tinklai ir kiti įrenginiai skirti aptarnauti pastatą – Universalų sporto ir sveikatingumo kompleksą, kuris yra perduotas patikėjimo teise valdyti Plungės sporto ir rekreacijos centrui, Administracija, vadovaudamasi Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2024 m. vasario 8 d. sprendimu Nr. T1-31 „Dėl Plungės rajono savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 14 punktu, parengė sprendimo projektą perduoti juos patikėjimo teise valdyti Plungės sporto ir rekreacijos centrui.

**4. Lėšų poreikis ir finansavimo šaltiniai.** Lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Sprendimo projekto lyginamojo varianto nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės sporto ir rekreacijos centrui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vedėjo pavaduotoja Inga Daublienė