**Projektas**

|  |
| --- |
| **PLUNGĖS RAJONO SAVIVALDYBĖS  TARYBA** |
| **SPRENDIMAS** |
| **DĖL PLUNGĖS RAJONO SAVIVALDYBĖS TARYBOS 2024 M. LIEPOS 25 D. SPRENDIMO NR. T1-195 „DĖL** **MOKĖJIMO UŽ SOCIALINES PASLAUGAS PLUNGĖS RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO** |
| 2024 m. lapkričio 28 d. Nr. T1- |
| Plungė |

Plungės rajono savivaldybės taryba nusprendžia:

1. Pakeisti Mokėjimo už socialines paslaugas Plungės rajono savivaldybėje tvarkos aprašą, patvirtintą Plungės rajono savivaldybės tarybos 2024 m. liepos 25 d. sprendimu Nr. T1-195 (toliau –Aprašas):

1.1. Papildyti Aprašą 61 punktu ir išdėstyti jį taip:

„61. Socialinę globą, socialinės priežiūros ir laikino atokvėpio paslaugas teikiančius paslaugų teikėjus, parinktus atsižvelgiant į socialinių paslaugų gavėjo (globėjo, rūpintojo ar kito teisėto atstovo) prašymą ir interesus, arba socialinės globos įstaigas, kurias globėjais (rūpintojais) įstatymų nustatyta tvarka paskiria teismas, Savivaldybės administracija finansuoja tiesiogiai, dėl šių paslaugų sudarydama sutartis, neviršydama Savivaldybės tarybos nustatyto socialinių paslaugų išlaidų finansavimo dydžio.“

1.2. Pakeisti Aprašo 8 punktą bei jį papildyti 8.1–8.3 papunkčiais ir išdėstyti juos taip:

„8. Asmens (šeimos) mokėjimui už socialines paslaugas užtikrinti sudaroma sutartis, kurios formą tvirtina Savivaldybės administracijos direktorius.

Šioje sutartyje turi būti nustatyta paslaugos rūšis, mokėjimo už socialines paslaugas tvarka, Savivaldybės administracijos apskaičiuoto asmens (šeimos) mokėjimo už socialines paslaugas dydžio, jo keitimo atvejai ir informacijos apie apskaičiuotą asmens (šeimos) mokėjimo už socialines paslaugas dydį (pinigine išraiška) pateikimo socialines paslaugas gaunančiam asmeniui ar jo globėjui (rūpintojui, aprūpintojui), kitam teisėtam asmens atstovui tvarka. Be šių nuostatų sutartyje turi būti nustatyta socialinių paslaugų teikimo tvarka, sąlygos, sutarties sudarymo terminas, šalių teisės ir pareigos (atsakomybės) ir kitos paslaugų teikimo, asmens duomenų tvarkymo ir sutarties nutraukimo sąlygos (toliau – Sutartis).

Pagal socialinių paslaugų teikimo pobūdį ir tas paslaugas teikiančius subjektus pasirašoma:

8.1. dvišalė Sutartis, kai socialines paslaugas, išskyrus ilgalaikės (trumpalaikės) socialinės globos paslaugas, laikino atokvėpio paslaugą įstaigoje, teikia Savivaldybei pavaldi socialinių paslaugų įstaiga (toliau – Įstaiga). Sutartis sudaroma tarp tos Įstaigos ir socialines paslaugas gaunančio asmens ar jo globėjo (rūpintojo, aprūpintojo), kito teisėto asmens atstovo;

8.2. trišalė Sutartis, kai socialines paslaugas teikia socialinių paslaugų įstaiga, kuri nėra Savivaldybei pavaldi socialinių paslaugų įstaiga. Sutartis sudaroma tarp Savivaldybės administracijos, socialines paslaugas teikiančios įstaigos ir socialines paslaugas gaunančio asmens ar jo globėjo (rūpintojo, aprūpintojo), kito teisėto asmens atstovo;

8.3. keturšalė Sutartis, kai akredituotas socialines paslaugas, akredituotą laikino atokvėpio paslaugą teikia fizinis asmuo ir šių paslaugų teikimą organizuoja ir koordinuoja socialinių paslaugų įstaiga. Sutartis sudaroma tarp Savivaldybės administracijos, fizinio asmens, socialinių paslaugų įstaigos ir socialines paslaugas gaunančio asmens ar jo globėjo (rūpintojo, aprūpintojo), kito teisėto asmens atstovo.“

1.3. Pakeisti Aprašo 9 punktą ir išdėstyti jį taip:

„9. Asmuo (vienas iš suaugusių šeimos narių), gaunantis socialines paslaugas, ar jo globėjas (rūpintojas, aprūpintojas) privalo pranešti Savivaldybės administracijai ir/arba Įstaigai apie asmens (šeimos) pajamų, turto pasikeitimus, įvykusius per šių paslaugų gavimo laikotarpį ar per laikotarpį nuo asmens (šeimos) finansinių galimybių įvertinimo iki šių paslaugų suteikimo.“

1.4. Pakeisti Aprašo 65 punktą ir išdėstyti jį taip:

„65. Asmens (šeimos) finansines galimybes mokėti už socialines paslaugas kreipimosi dėl socialinių paslaugų metu ir (ar) pasikeitus asmens (šeimos) finansinėms galimybės socialinių paslaugų teikimo laikotarpiu, ir (ar) per laikotarpį nuo asmens (šeimos) finansinių galimybių įvertinimo iki šių paslaugų suteikimo vertina Socialinės paramos skyriaus specialistai.

Pasikeitus asmens (šeimos) finansinėms galimybėms socialinių paslaugų teikimo laikotarpiu, kai asmuo yra sudaręs Sutartį su Įstaiga pagal Sutartyje nustatytą tvarką, asmens (šeimos) finansinių galimybių mokėti už paslaugas vertinimą atlieka tos Įstaigos paskirtas darbuotojas, kuriam Savivaldybės administracijos suteikta teisė naudotis SPIS duomenų sistemos duomenimis ir gauta paslaugų gavėjo informacija apie įvykusius pokyčius.“

1.5. Pakeisti Aprašo 67 punktą ir išdėstyti jį taip:

„67. Kilus įtarimui, kad asmuo (vienas iš suaugusių šeimos narių) ar jo globėjas (rūpintojas, aprūpintojas) pateikė neteisingus duomenis apie asmens (šeimos) turimas pajamas ir asmens turtą, finansinių galimybių mokėti už socialines paslaugas vertinimą atliekantis subjektas gali pareikalauti papildomų dokumentų, patvirtinančių pateiktų duomenų teisingumą, ir (ar) patikrinti šiuos duomenis registruose, valstybės ar vidaus administravimo informacinėse sistemose.“

1.6. Pakeisti Aprašo 76 punktą ir išdėstyti jį taip:

„76. Socialines paslaugas gaunantis asmuo (vienas iš suaugusių šeimos narių) ar jo globėjas (rūpintojas, aprūpintojas) pagal Sutartyje nurodytas sąlygas ne vėliau kaip per 30 kalendorinių dienų nuo įvykusių asmens pajamų ir (ar) turto pokyčių dienos praneša finansinių galimybių vertinimą mokėti už socialines paslaugas atliekančiam subjektui apie asmens (šeimos) pajamų, išskyrus Socialinių paslaugų įstatymo 39 straipsnio 1 dalies 5–9, 13, 15, 17–19 punktuose nurodytas pajamas, asmens turto pokyčius po ankstesnio (paskutinio) vertinimo.“

1.7. Pakeisti Aprašo 77 punktą ir išdėstyti jį taip:

„77. Socialinės paramos skyrius ir/arba Įstaiga, gavę informaciją apie asmens (šeimos), gaunančio (-čios) socialines paslaugas, ar asmens (šeimos), kuriam (-iai) nustatytas socialinių paslaugų poreikis, pajamų pokyčius, jo (jos) finansines galimybes iš naujo įvertina likus ne mažiau kaip 3 mėnesiams nuo minėtos informacijos gavimo dienos. Naujai nustatytas mokėjimo už socialines paslaugas asmeniui (šeimai) dydis taikomas nuo pajamų pokyčio dienos.“

2. Paskelbti šį sprendimą Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus patarėja Donata Norvaišienė

Socialinės paramos skyriaus vedėja Jolanta Puidokienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Socialinės paramos skyriaus vyr. specialistė Kristina Karalienė

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS TARYBOS 2024 M. LIEPOS 25 D. SPRENDIMO NR. T1-195 ,,DĖL MOKĖJIMO UŽ SOCIALINES PASLAUGAS PLUNGĖS RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO“** |
| 2024 m. lapkričio 11 d.  Plungė |

**1. Parengto teisės akto projekto tikslai, uždaviniai, problemos esmė.**

Sprendimo projekto tikslas – papildyti ir patikslinti Mokėjimo už socialines paslaugas Plungės rajono savivaldybėje tvarkos aprašo, patvirtinto Plungės rajono savivaldybės tarybos 2024 m. liepos 25 d. sprendimu Nr. T1-195 „Dėl Mokėjimo už socialines paslaugas Plungės rajono savivaldybėje tvarkos aprašo patvirtinimo“ (toliau – Aprašas), nuostatas.

Sprendimo projektu siekiama patikslinti Savivaldybės tarybos priimto teisės akto nuostatas dėl būtinumo tinkamai įgyvendinti aukštesnių teisės aktų, reglamentuojančių socialinių paslaugų tekimą, nuostatas ir reglamentuoti dėl socialinių paslaugų teikimo, finansavimo ir mokėjimo už socialines paslaugas sudaromų su socialinių paslaugų teikėjais sutarčių ir kitas nuostatas.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Šiuo metu galioja Aprašas, patvirtintas Plungės rajono savivaldybės tarybos 2024 m. liepos 25 d. sprendimu Nr. T1-195 „Dėl Mokėjimo už socialines paslaugas Plungės rajono savivaldybėje tvarkos aprašo patvirtinimo“. Šis Aprašas parengtas ir patvirtintas vadovaujantis Lietuvos Respublikos socialinių paslaugų įstatymu, Mokėjimo už socialines paslaugas tvarkos aprašu, patvirtintu Lietuvos Respublikos socialinės apsaugos ir darbo ministro 2024 m. birželio 11 d. įsakymu Nr. A1-397 „Dėl Mokėjimo už socialines paslaugas tvarkos aprašo patvirtinimo“. Patikslinus Aprašo nuostatas bus galima parengti naujas dėl socialinių paslaugų su socialinių paslaugų teikėjais sudaromų sutarčių ir kitų, reikalingų toms sutartims įgyvendinti dokumentų, formas.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą bus įgyvendintos teisės aktų nuostatos organizuojant socialinių paslaugų teikimą Savivaldybėje, padės sumažinti administracinę naštą didėjant socialinių paslaugų teikimo apimtims, ir kai šias paslaugas gyventojams teikia Savivaldybei pavaldi socialinių paslaugų įstaiga, padės išvengti nesuderinamumo tarp šiuo metu galiojančių teisės aktų.

**4. Lėšų poreikis ir finansavimo šaltiniai.**

Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Pridedama.

**7. Sprendimo projekto antikorupcinis vertinimas.**

Antikorupcinis vertinimas atliekamas vadovaujantis Lietuvos Respublikos korupcijos prevencijos įstatymo 8 straipsnio 1 dalies 19 punktu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Priimtą ir patvirtintą sprendimą išsiųsti Plungės socialinių paslaugų centrui, Plungės krizių centrui ir Plungės specialiojo ugdymo centrui. Paskelbti šį sprendimą Teisės aktų registre ir Savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* | *Numatomas* |  |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Socialinės paramos skyriaus vyr. specialistė Kristina Karalienė